ΓΡΑΠΤΗ ΕΡΩΤΗΣΗ E-0512/03

υποβολή: Stefano Zappal (PPE-DE) προς την Επιτροπή

(24 Φεβρουαρίου 2003)

Θέμα: Επαγγελματικά προσόντα

Βάσει όσων ακολουθούν:

1. φαίνεται πως στην Ιταλία, δυνάμει διατάγματοςπογεγραμμένου από τον Γενικό Διευθυντή της Διεύθυνσης Αστικής Δικαιοσύνης την 23η Οκτωβρίου 2002, δημοσιευμένου στην Επίσημη Εφημερίδα, Γεν. Σειρά, αριθ. 261 της 7ης Νοεμβρίου 2002, όπως τροποποιήθηκε δυνάμει διατάγματος του Γενικού

Διευθυντή της Διεύθυνσης Αστικής Δικαιοσύνης της 8ης Νοεμβρίου του ιδίου έτους (δημοσιευμένου στην Επίσημη Εφημερίδα, Γεν. Σειρά, αριθ. 272 της 20ης Νοεμβρίου 2002), αναγνωρίστηκε στον κ. Cavallera Marco, κάτοχο πανεπιστημιακού διπλώματος κατόπιν τριετούς φοίτησης στην πολυτεχνική Σχολή του Τορίνου και ιταλό πολίτη, ο τίτλος του Ingeniero Tecnico Industrial — Μηχανολόγου-Μηχανικού, ειδικότητα Μηχανική

2. Φαίνεται πως ο εν λόγω τίτλος σπουδών αποκτήθηκε στην Ισπανία, χωρίς, ωστόσο, να συνοδεύεται από την άσκηση επαγγελματικής δραστηριότητας στη χώρα αυτή,

3. Φαίνεται πως η εν λόγω αναγνώριση χορηγήθηκε εν είδει έγκυρου τίτλου σπουδών που επιτρέπει την εγγραφή στο Μητρώο του Τεχνικού Επιμελητηρίου της Ιταλίας, κατηγορία B, βιομηχανικός τομέας, για την άσκηση του επαγγέλματος στην Ιταλία

4. σε περίπτωση που τα παραπάνω ισχύουν, προκύπτει ότι, μέσω μιας τύποις μετανάστευσης, όπως αυτή του κυρίου Cavallera, κατά παράβαση των σχετικών κοινοτικών διατάξεων και των σχετικών με την απόκτηση διπλώματος κανόνων, οι ιταλοί πολίτες μπορούν να εγγράφονται στο Μητρώο του Τεχνικού Επιμελητηρίου της Ιταλίας και να ασκούν το επάγγελμά τους στην Ιταλία, χωρίς να έχουν, προηγουμένως, συμμετάσχει στις κρατικές εξετάσεις καταλληλότητας, οι οποίες προβλέπονται, συν τοις άλλοις, από το άρθρο 33 του Συντάγματος.

Ερωτάται η Επιτροπή κατά πόσον το προαναφερθέν γεγονός έλαβε πραγματικά χώρα, και αν ναι, ποια μέτρα πρόκειται ναιοθετήσει.

Απάντηση του κ. Bolkestein εξ ονόματος της Επιτροπής

(2 Μαΐου 2003)

Ως προς την ερώτηση που θέτει το αξιότιμο μέλος διατυπώνονται τα ακόλουθα σχόλια:

- Αναφορικά με την αναγνώριση των επαγγελματικών προσόντων, το επάγγελμα του μηχανικού διέπεται από την οδηγία 89/48/ΕΟΚ(1). Βάσει αυτής της οδηγίας, ένα κράτος μέλος δεν δύναται, καταρχήν, να αρνηθεί σ' έναν κοινοτικόπήκοο την πρόσβαση σε κανονιστικά ρυθμιζόμενο επάγγελμα και την άσκηση αυτού, από τη στιγμή που ο ενλόγω κοινοτικόςπήκοος κατέχει το πτυχίο που απαιτείται στη χώρα καταγωγής ή προέλευσής του για την άσκηση του ιδίου επαγγέλματος. Από το διάταγμα της 23ης Οκτωβρίου 2002, στο οποίο αναφέρεται το αξιότιμο μέλος, δεν προκύπτει σαφώς αν το ισπανικό δίπλωμα του Ingeniero Technico Industrial, especialidad Mecnica αποκτήθηκε από τον προαναφερθέντα κατόπιν κατάρτισης που παρακολουθήθηκε στην Ισπανία ή στη βάση μόνο της αναγνώρισης του ιταλικού του διπλώματος μηχανολογίας· όμως η προαναφερθείσα οδηγία περιέχει κανόνες σχετικούς με την αναγνώριση, από ένα κράτος μέλος, πτυχίων αποκτηθέντων σε άλλο κράτος μέλος και όχι την αναγνώριση, από ένα κράτος μέλος, των αποφάσεων αναγνώρισης που λαμβάνονται από άλλο κράτος μέλος στη βάση πτυχίων που αποκτήθηκαν εκτός της επικράτειάς του.

- Αν ο κ. Cavallera παρακολούθησε μια κατάρτιση στην Ισπανία και γι' αυτή την κατάρτιση έλαβε το δίπλωμα που απαιτείται στο ενλόγω κράτος μέλος για την πρόσβαση στο επάγγελμα του μηχανικού, τότε έχει το δικαίωμα να απαιτήσει την εφαρμογή της οδηγίας 89/48/ΕΟΚ ώστε να επιτύχει την αναγνώριση του διπλώματος αυτού από τις ιταλικές αρχές και να μπορέσει να έχει πρόσβαση στο ίδιο επάγγελμα στην Ιταλία, πράγμα που θα συνεπάγετο την εγγραφή του συγκεκριμένα, την εγγραφή του στο αντίστοιχο επαγγελματικό μητρώο χωρίς να περάσει από τις κρατικές εξετάσεις που απαιτούνται για το σκοπό αυτό για τους επαγγελματίες που έχουν αποκτήσει τα πτυχία τους στην Ιταλία.

- Αντίθετα αν ο κ. Cavallera έλαβε το δίπλωμα μηχανικού στην Ιταλία και αν ο ισπανικός τίτλος του απονεμήθηκε χωρίς να παρακολουθήσει καμία κατάρτιση στην Ισπανία αποκλειστικά στη βάση της αναγνώρισης από τις ισπανικές αρχές του ιταλικού του διπλώματος, ο κ. Cavallera δεν δύναται να ζητήσει για την περίπτωσή του την εφαρμογή της οδηγίας 9/48/ΕΟΚ ώστε ν' απαλλαγεί των εξετάσεων που απαιτούνται για την εγγραφή του στο μητρώο μηχανικών. Πράγματι, η οδηγία 89/48/ΕΟΚ θέσπισε ένα γενικό σύστημα αναγνώρισης πτυχίων, με σκοπό να επιτρέψει σ' ένα κοινοτικόπήκοο να έχει πρόσβαση σε μια επαγγελματική δραστηριότητα και να την ασκήσει σ' ένα άλλο κράτος μέλος (κράτος μέλοςποδοχής) διαφορετικό εκείνου στο οποίο απέκτησε το πτυχίο του (κράτος μέλος καταγωγής). Αν η κατάσταση του κ. Cavallera είναι όντως αυτή που περιγράφεται παραπάνω, το κράτος καταγωγής του είναι η Ιταλία, καθόσον απέκτησε το δίπλωμά του στην Ιταλία, ενώ οι ισπανικές αρχές αναγνώρισαν μόνο την ισοτιμία του με τον ισπανικό πανεπιστημιακό τίτλο του Ingeniero Tcnico Industrial. Oμως, σύμφωνα με την Επιτροπή, ένα άτομο, που είναι κάτοχος πτυχίου εκδοθέντος σ' ένα κράτος μέλος καταγωγής και που έχει επιτύχει την αναγνώριση του ενλόγω πτυχίου σ' ένα κράτοςποδοχής δεν δύναται να ζητήσει την εφαρμογή της οδηγίας 89/48/CEE για να επιστρέψει στο κράτος μέλος καταγωγής του και να διεκδικήσει εκεί δικαιώματα διαφορετικά από εκείνα που συνδέονται με το πτυχίο αυτό.

- Από τα παραπάνω προκύπτει ότι, αν ο κ. Cavallera δεν έχει αποκτήσει το δίπλωμά του στην Ισπανία βάσει κατάρτισης που παρακολούθησε σ' αυτό το κράτος μέλος, οι ιταλικές αρχές δεν οφείλουν, σύμφωνα με την οδηγία 89/48/ΕΟΚ, να αναγνωρίσουν τον ισπανικό του τίτλο ώστε να τον απαλλάξουν της εξέτασης που απαιτείται για την εγγραφή του στο ιταλικό μητρώο μηχανικών. Η πρόταση οδηγίας περί αναγνώρισης επαγγελματικών προσόντων, πουποβλήθηκε από την Επιτροπή στις 7 Μαρτίου 2002, δεν τροποποιεί την ανάλυση αυτή. Αντίθετα, το Κοινοτικό Δίκαιο δεν αντιτίθεται στην εφαρμογή από ένα κράτος μέλος ευνοϊκότερων κανόνων στη βάση του εθνικού δικαίου.

(1) Οδηγία 89/48/ΕΟΚ του Συμβουλίου της 21 Δεκεμβρίου 1988 σχετικά με ένα γενικό σύστημα αναγνώρισης των πτυχίων ανωτάτης εκπαίδευσης που απονέμονται μετά από σπουδές επαγγελματικής κατάρτισης τουλάχιστον τριετούς διάρκειας, ΕΕ L 19 της 24.1.1989.